ЕС към Великобритания : Време е за избор Време е Великобритания да направи избор , какъв вид отношения иска с ЕС след брекзит . Това заяви днес еврокомисарят за брекзита Мишел Барние в Лондон , съобщи Ройтерс . " Единственото , което мога да кажа е : без митнически съюз и извън единния пазар , бариерите пред търговията със стоки и услуги са неизбежни . Дойде време да се направи избор " , каза Барние . Еврокомисарят поиска Великобритания да изясни позицията си за бъдещите отношeния с блока . Британският министър по въпросите на брекзита Дейвид Дейвис изрази увереност , че споразумение за преходния период може да бъде достигнато до срещата на върха на ЕС през март . Великобритания ще напусне митническия съюз на ЕС след брекзит , но при преговорите с Брюксел ще се стреми към сключване на споразумение за свободна търговия , посочи Дейвис , цитиран от ТАСС . " Искаме всеобхватно споразумение за свободна търговия " , подчерта той . Офисът на британския премиер Тереза Мей посочи по - рано днес , че страната няма да остане в митническия съюз след напускането на ЕС , припомня АП . Консервативната партия на Мей е разделена между желаещите пълна " раздяла " с Евросъюза и поддръжниците на запазване на по - близки икономически връзки с блока и неговия 500 - милионен пазар .